ПРОТОКОЛ № 45
от заседанието на Комисия по правни въпроси 
на Висшия съдебен съвет, проведено на 18 ноември 2013 г.

Днес, 18 ноември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Проект на План за кризисен ПР на ВСС, предоставен с решение на Комисия „Публична комуникация” от 06.11.2013 г., за запознаване.

Д Н Е В Е Н   Р Е Д:
1. ОТНОСНО: Предложение от Главния прокурор на РБългария относно приемане на Правилник за администрацията на Прокуратурата на Република България.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет на основание чл. 342, ал. 1 от Закона за съдебната власт да ПРИЕМЕ Правилника за администрацията на Прокуратурата на Република България.
1.2. Точката да бъде включена в дневен ред за заседанието на ВСС на 28.11.2013 г.

2. ОТНОСНО: Становище от председателя на Върховния касационен съд по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, изпратено с решение на КПКИТС от 12.11.2013 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение становището от председателя на Върховния касационен съд по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища.

3. ОТНОСНО: Писмо от Николай Младенов от гр. София относно извършване на проверка на действията на изборната комисия във връзка с проведения писмен изпит за първоначално назначаване на прокурори в районните прокуратури.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение писмото от Николай Младенов от гр. София относно извършване на проверка на действията на изборната комисия във връзка с проведения писмен изпит за първоначално назначаване на прокурори в районните прокуратури.
3.2. ИЗПРАЩА на Комисия по предложенията и атестирането, за становище.

 4. ОТНОСНО: Молба от Силвия Хазърбасанова за изменение на решение на КПА взето по протокол № 55/12.11.2013 г., т. 20.1.

КОМИСИЯТА ПО ПРАВНИ ВЪПРОСИ
Р Е Ш И:

4.1. Силвия Хазърбасанова следва да встъпи в длъжност „съдия” в РС-Сливен, в срока по чл. 161, ал. 2 от ЗСВ, след изтичане на законоустановения отпуск, поради бременност и раждане, при условията на чл. 63, ал. 3 от КТ.
4.2. ИЗПРАЩА на Комисия по предложенията и атестирането, за становище.

ДОПЪЛНИТЕЛНИ ТОЧКИ:

5. ОТНОСНО: Проект на План за кризисен ПР на ВСС, предоставен с решение на Комисия „Публична комуникация” от 06.11.2013 г., за запознаване.

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА проекта на План за кризисен ПР на ВСС, предоставен с решение на Комисия „Публична комуникация” от 06.11.2013 г.

19.11.2013 г. 		                   	ЗА ПРЕДСЕДАТЕЛ
НА КОМИСИЯТА:		     
                            СВЕТЛА ПЕТКОВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева